Държавен вестник, бр. 55, 2017 г., стр. 51

БРОЙ  55	
Д Ъ Р Ж А В Е Н  В Е С Т Н И К 	
СТР.  51  
ПОСТАНОВЛЕНИЕ № 137 
ОТ 5 ЮЛИ 2017 Г.
за одобряване на вътрешнокомпенсирани 
промени на утвърдените разходи по области 
на политики/бюджетни програми по бюджета 
на Министерството на труда и социалната 
политика за 2017 г. за предоставяне на соци­
алните услуги „Личен асистент“, „Социален 
асистент“ и „Домашен помощник“
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява вътрешнокомпенсирани 
промени на утвърдените разходи по области 
на политики/бюджетни програми по бюдже­
та на Министерството на труда и социалната 
политика за 2017 г., както следва:
1. Увеличава утвърдените разходи по „По­
литика в областта на хората с увреждания“, 
бюджетна програма „Интеграция на хората с 
увреждания“, с 15 700 000 лв.
2. Намалява утвърдените разходи по „По­
литика в областта на социалната закрила и 
равните възможности“, бюджетна програма 
„Предоставяне на социални помощи при прила­
гане на диференциран подход“, с 15 700 000 лв.
Чл. 2. Средствата по чл. 1, т. 1 да се пре­
доставят на общините чрез Агенцията за со­
циално подпомагане въз основа на подписано 
двустранно споразумение за предоставяне на 
социалните услуги „Личен асистент“, „Соци­
ален асистент“ и „Домашен помощник“ на 
потребителите, за които е извършена социална 
оценка по правилата на операция „Независим 
живот“, финансирана по Оперативна програма 
„Развитие на човешките ресурси“  2014 – 2020 г., 
и след приключване на финансирането по 
програмата. 
Чл. 3. (1) Министърът на труда и социалната 
политика да извърши налагащите се от чл. 1 
промени по бюджета на Министерството на 
труда и социалната политика за 2017 г. и да 
уведоми министъра на финансите.
(2) Министърът на труда и социалната поли­
тика да извършва съответните промени по чл. 2 
на разходите по бюджета на Министерството 
на труда и социалната политика за 2017 г. и 
на показателите по чл. 14, ал. 3 от Закона за 
държавния бюджет на Република България за 
2017 г. на база на отчета на предоставените 
трансфери за съответния месец и да уведомява 
министъра на финансите.
Заключителни разпоредби
§ 1. Постановлението се приема на основание 
чл. 109, ал. 1 от Закона за публичните финанси.
§ 2. Изпълнението на постановлението се 
възлага на министъра на труда и социалната 
политика.
§ 3. Постановлението влиза в сила от деня 
на обнародването му  в „Държавен вестник“.
За министър-председател:
Томислав Дончев
Главен секретар на Министерския съвет: 
Веселин Даков
4928
ПОСТАНОВЛЕНИЕ № 138 
ОТ 5 ЮЛИ 2017 Г.
за одобряване на допълнителни разходи/
трансфери за 2017 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи/
трансфери за 2017 г. в размер 428 000 лв., 
разпределени, както следва:
1. по бюджета на съдебната власт за 2017 г. 
за Прокуратурата на Република България –
200 000 лв. за доставка на микробуси с по­
вишена проходимост;
2. трансфер по бюджета на Община Долна 
баня за 2017 г. – 228 000 лв. за ремонт на 
Дом за деца, лишени от родителска грижа 
„Констанца Ляпчева“, гр. Долна баня, във 
връзка с преструктурирането му в Център 
за настаняване от семеен тип.
(2) Средствата по ал. 1 да се осигурят за 
сметка на преструктуриране на разходите 
и/или трансферите по централния бюджет 
за 2017 г.
Чл. 2. Висшият съдебен съвет да извър­
ши съответните промени по бюджета на 
съдебната власт за 2017 г., включително на 
показателите по чл. 2, ал. 3 от Закона за 
държавния бюджет на Република България 
за 2017 г., и да уведоми министъра на фи­
нансите.
Чл. 3. Министърът на финансите да из­
върши произтичащите от  чл. 1 промени по 
централния бюджет за 2017 г., включително 
по бюджетните взаимоотношения на Община 
Долна баня с централния бюджет за 2017 г.
Заключителни разпоредби
§ 1. Постановлението се приема на осно­
вание чл. 51, ал. 2 и чл. 109, ал. 3 от Закона 
за публичните финанси.
§ 2. Изпълнението на постановлението 
се възлага на кмета на община Долна баня.
§ 3. Постановлението влиза в сила от деня 
на обнародването му в „Държавен вестник“.
За министър-председател:
Томислав Дончев
Главен секретар на Министерския съвет: 
Веселин Даков
4929